#

**Записник од 46-тата Седница на Совет на Општина Берово**

Одделение за правни и општи работи

Одделение за правни и општи работи

Општина Берово

 **З А П И С Н И К**

 ***Од 46-тата седница на Советот на Општина Берово одржана на ден 16.07.2024 година со почеток во 08:00 часот во салата за состаноци при општина Берово*.**

 Седницата ја отвори и со неа раководеше Претседателката на Советот на Општина Берово г-ѓа Марија Буровска.

 Од вкупно 15 Советници на седницата присуствуваа сите 15 советници и тоа: Марија Буровска, Стево Суџуковиќ, Славица Фурнаџиска, Гоце Ружински, Емилија Страторски Глигорчо Крстовски, Герасим Гриовски, Владо Методиев, Петар Ружински, Ангела Здравковска, Наташа Ваканска, Виолета Марковска Димовска, Викторија Спенџарска Стеен, Александар Мишовски и Дејан Механџиски.

 На Седницата присуствуваa Градоначалникот на општина Берово Звонко Пекевски и м-р. Анита Рунтевски како правна поддршка.

 Претседателката на Совет, Марија Буровска, за работа на 46-тата Седница на Совет на Општина Берово го предложи следниот:

**ПРЕДЛОГ ДНЕВЕН РЕД**

1. Записник од 45-та седница на Совет на Општина Берово;
2. Годишен Извештај за работа на ОСУ “Ацо Русковски” Берово за учебната 2023/2024 година;
3. Измена на Програмата за изградба, реконструкција и одржување на локални патишта и улици во Општина Берово за 2024 година;
4. Предлог О Д Л У К А за субвенционирање на ЈПКР “Услуга” Берово;
5. Предлог О Д Л У К А за дополнување на Одлуката за продолжување на работно време на угостителски објекти за одредени туристички, културни и друг вид манифестации во општина Берово за 2024 година;
6. Предлог Одлука за давање на управување и користење на резервоар за вода и водоводна мрежа во с.Двориште, на ЈПКР “Услуга” Берово;
7. Предлог О Д Л У К А за покренување на постапка за престанок на работа на Центaр за ран детски развој во состав на Општинска јавна установа за деца - детска градинка “23 Август” во Берово, Општина Берово, во с.Двориште;
8. Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација Урбанистички Проект вон опфат на Урбанистички план, за градби со намена А4.3 - Планински викенд куќи, на КП 5339, КО Ратево, Општина Берово;
9. Годишен План за вработување за 2025 година на Општина Берово;
10. Годишен План за вработување за 2025 година на ООУ “Никола Петров Русински” с.Русиново, Берово;
11. Годишен План за вработување за 2025 година на ООУ “Дедо Иљо Малешевски” Берово;
12. Годишен План за вработување за 2025 година на ОСУ “Ацо Русковски” Берово;
13. Годишен План за вработување за 2025 година на ОЈУДГ “23 Август” Берово;
14. Годишен План за вработување за 2025 година на Дом за стари лица “Д-р Иван Влашки” Берово;
15. Годишен План за вработување за 2025 година на ЈПКР “Услуга” Берово;
16. Годишен План за вработување за 2025 година на Дом на културата “Димитар Беровски” Берово;
17. Советнички иницијативи и прашања;
18. Барања од институции и граѓани.

За збор се јави Градоначалникот Звонко Пекевски и побара точка 6 од Решението: - Предлог Одлука за давање на управување и користење на резервоар за вода и водоводна мрежа во с.Двориште, на ЈПКР “Услуга” Берово; да биде повлечена од дневен ред и на нејзино место да се стави нова точка:

* Р Е Ш Е Н И Е за формирање на Комисија за унапредување на правата на пациентите на Општина Берово;

Како и дополнување на дневниот ред со 6 нови точки:

* Измена и дополнување на Годишен План за вработување на ООУ “Никола Петров” Русински с.Русиново, Берово за 2024 година;
* Предлог Програма за изменување и дополнување на Програмата за работа на ТППЕ Берово за 2024 година;
* Предлог Измена на Програмата на Општина Берово од областа на образованието за 2024 година;
* Предлог Одлука за измена на распоредот на средствата на Буџетот на Општина Берово за 2024 година;
* Предлог Одлука за измена на Одлуката за извршување на Буџетот на Општина Берово за 2024 година;
* Предлог O Д Л У К А За разрешување и именување на член на Комисијата за процена на штети од природни непогоди и други несреќи на подрачјето на Општина Берово;

И со ова дополнување точките 17. Советнички иницијативи и прашања; и18. Барања од институции и граѓани ќе бидат 23та и 24та точка од дневниот ред.

За збор се јави и советникот Владо Методиев, кој побара по однос на точките од ред.бр.9 до ред.бр.16.,односно Годишните планови за вработување на институциите, да се повикаат раководителите за да ги образложат овие точки пред советниците и јавноста. Претседателката на Совет, Марија Буровска образложи дека овие точки беа разгледани на комисија за јавни дејности, но може пак да се повикаат раководителите за да ги образложат

Никој од советниците не се јави за збор, па се премина на гласање и **со 15 гласа ЗА, НЕМА советници кои гласаа ПРОТИВ, НЕМА ВОЗДРЖАНИ советници** со измените и дополнувањата е усвоен следниот:

**ДНЕВЕН РЕД**

1. Записник од 45-та седница на Совет на Општина Берово;
2. Годишен Извештај за работа на ОСУ “Ацо Русковски” Берово за учебната 2023/2024 година;
3. Измена на Програмата за изградба, реконструкција и одржување на локални патишта и улици во Општина Берово за 2024 година;
4. Предлог О Д Л У К А за субвенционирање на ЈПКР “Услуга” Берово;
5. Предлог О Д Л У К А за дополнување на Одлуката за продолжување на работно време на угостителски објекти за одредени туристички, културни и друг вид манифестации во општина Берово за 2024 година;
6. Р Е Ш Е Н И Е за формирање на Комисија за унапредување на правата на пациентите на Општина Берово;
7. Предлог О Д Л У К А за покренување на постапка за престанок на работа на Центaр за ран детски развој во состав на Општинска јавна установа за деца - детска градинка “23 Август” во Берово, Општина Берово, во с.Двориште;
8. Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација Урбанистички Проект вон опфат на Урбанистички план, за градби со намена А4.3 - Планински викенд куќи, на КП 5339, КО Ратево, Општина Берово;
9. Годишен План за вработување за 2025 година на Општина Берово;
10. Годишен План за вработување за 2025 година на ООУ “Никола Петров Русински” с.Русиново, Берово;
11. Годишен План за вработување за 2025 година на ООУ “Дедо Иљо Малешевски” Берово;
12. Годишен План за вработување за 2025 година на ОСУ “Ацо Русковски” Берово;
13. Годишен План за вработување за 2025 година на ОЈУДГ “23 Август” Берово;
14. Годишен План за вработување за 2025 година на Дом за стари лица “Д-р Иван Влашки” Берово;
15. Годишен План за вработување за 2025 година на ЈПКР “Услуга” Берово;
16. Годишен План за вработување за 2025 година на Дом на културата “Димитар Беровски” Берово;
17. Измена и дополнување на Годишен План за вработување на ООУ “Никола Петров” Русински с.Русиново, Берово за 2024 година;
18. Предлог Програма за изменување и дополнување на Програмата за работа на ТППЕ Берово за 2024 година;
19. Предлог Измена на Програмата на Општина Берово од областа на образованието за 2024 година;
20. Предлог Одлука за измена на распоредот на средствата на Буџетот на Општина Берово за 2024 година;
21. Предлог Одлука за измена на Одлуката за извршување на Буџетот на Општина Берово за 2024 година;
22. Предлог O Д Л У К А За разрешување и именување на член на Комисијата за процена на штети од природни непогоди и други несреќи на подрачјето на Општина Берово;
23. Советнички иницијативи и прашања;
24. Барања од институции и граѓани.
25. ***Записник од 45-тата седница на Совет на Општина Берово;***

Претседателката на Совет, Марија Буровска, отвори расправа по дадената точка и упати на неколку технички грешки во записникот кои е потребно да се корегираат. Никој друг од советниците не се јави за збор, па се премина на гласање и **со 15 гласа ЗА, НЕМА советници кои гласаа ПРОТИВ, НЕМА ВОЗДРЖАНИ советници,** е усвоен *Записник од 45-тата седница на Совет на Општина Берово;*

*\*Претходно, ден пред одржување на седницата на Совет, советникот Петар Ружински побара по однос на точка 7. Предлог О Д Л У К А за покренување на постапка за престанок на работа на Центaр за ран детски развој во состав на Општинска јавна установа за деца - детска градинка “23 Август” во Берово, Општина Берово, во с.Двориште; на Седницата да присуствува претставник од детската градинка за да ја образложи потребата за донесување на оваа Одлука.*

Директорката на детската градинка, Невена Таковска, беше присутна на Седницата па се почна со разгледување на предложената одлука. Советникот Петар Ружински упати прашање до директорката која е причината да се бара покренување на постапка за затварање на градинката во с.Двориште, за која пред 2 години како Совет дадовме согласност за отварање? Директорката Таковска даде детално образложение за причините за затварање на градинката.За збор се јави советничката Славица Фурнаџиска која истакна дека потребни се информации колку деца за овие 2 години имале престој во градинката и запраша дали за наредната година институцијата има направено анализа колку деца ќе престојуваат?! На ова директорката Таковска одговори дека овие информации ќе може да ги даде откако таа ќе се состане со месното население во с.Двориште. Претседателката на совет, Марија Буровска запраша дали сите деца кои биле пријавени за престој во градинката на почетокот на учебата година имаат платено надомест за целата година или плаќаат само оние деца кои реално престојуваат во градинката во с.Двориште? Директорката Таковска одговори дека сите деца плаќаат иако не одат сите во градинка. За збор се јави и советничката Виолета Марковска Димовска забележа дека оваа одлука е избрзана, сеуште нема направено ни анкета меѓу месното население во с.Двориште и не се знае точната бројка на деца кои би биле заинтересирани за престој во градинката, како би можело да се иницира постапка за престанок со работа на градинката. На сето ова се надоврза Анита Рунтевски и појасни дека оваа одлука е за покренување на постапка за прекин со работа на центарот за ран детски развој и не значи дека со неа ќе се пристапи кон затварање на градинката во с.Двориште, сепак за целата постапка последниот збор го има министерството кое дава согласност за тоа.

*\*За да се искористи присуството на директорката на ОЈУДГ„23 Август“ се пристапи кон образложување на ГПВ за 2025 година на оваа установа.*

Советникот Владо Методиев побара објаснување од директорката за предвидените нови работни места дали се заради зголемен обем на работа на установата? На ова директорката одговори дека дел од предвидените работни места се заради зголемен обем на работа, односно зголемување на просторниот капацитет на градинката и зголемениот број на дечиња кои имаат престој во градинката. Исто така има предвидено вработување по основ на испразнето работно место заради пензионирање, како и административно-техничка служба заради непречено извршување на административните работни обврски на установата. Претседателката на совет, Марија Буровска ги наведе предвидените нови работни места во ГПВ за 2025 година. За збор се јави Градоначалникот Пекевски кој истакна дека ова се предвидени работни места за кои треба да се добие согласност од надлежносто министерство, но не значи дека истите ќе бидат пополнети.

*\*Од причина што веќе беа дојдени раководителите на институциите кои имаат доставено до Советот Годишни планови за вработување за 2025 година за разгледување, се почна со нивно образложување.*

*\** *Годишен План за вработување за 2025 година на ЈПКР “Услуга” Берово;*

Директорот Рунтевски образложи дека овие работни места се технички персонал, лица кои извесен временски период работат во ЈПКР со договор на дело и кои тешко можат да се најдат на пазарот на трудот, а кои на институцијата и се од голема важност за да може да се извршуваат услугите кон населението. Советничката Викторија Спенџарска Стеен упати прашање до директорот дали заради финансиската состојба на ЈПКР, конкретно за машинистот кој досега оди на работа преку договор на дело, ќе има средства за да се обезбеди вработување на ова лице? Директорот објасни дека и преку агенција за привремени вработувања се плаќаат скоро истите средства за вработените, така да со овие предвидени вработувања нема да се зголеми финансискиот трошок на ЈПКР. Советникот Петар Ружински упати прашање за предвидените работни места инжинер за хорти култура и лаборант, дали истите се неопходни за институцијата, па се ставени во ГПВ. Директорот истакна дека инжинерот веќе неколку години е ангажиран преку агенција за привремени вработувања на испразнето место по основ на пензионирање, а лаборантот е предвиден заради проширување на водоводната мрежа на Беровско Езеро и потребата за секојдневно анализирање на водата за пиење во селата Ратево и Двориште. Советникот Владо Методиев забележа дека во извештаите е наведено дека има големи загуби на вода, дали се знае од каде се тие загуби и што има преземено институцијата за да ги намали овае загуби на вода. Директорот истакна дека секоја година се формира комисија која излегува на терен и ги лоцира дивите приклучоци на водоводната мрежа и на тој начин се намалуваат загубите.

*\* Годишен План за вработување за 2025 година на ООУ „Дедо Иљо Малешевски“ Берово;*

Директорката Аврамска истакна дека 2те работни места предвидени во ГПВ за 2025 година се по основ на пензионирање, тоа се благајник и хигиеничар.

\* *Годишен План за вработување за 2025 година на Дом на културата “Димитар Беровски” Берово;*

Директорот Скендерски образложи дека има предвидено две нови работни места хигиеничар, кој доста долг временски период го нема во оваа институција и соработник за фолклорна дејност, кој е ангажиран со договор на дело.

*\** *Годишен План за вработување за 2025 година на Дом за стари лица “д-р Иван Влашки” Берово;*

Поради отсуство на директорката на Дом за стари лица “д-р Иван Влашки” Берово, присутна на седницата беше економистот Марија Цикарска која образложи дека има предвидено едно ново работно место, геронто домаќин, кое е упразнето заради преминување на постојниот геронто домаќин во медицинско лице.

1. ***Годишен Извештај за работа на ОСУ “Ацо Русковски” Берово за учебната 2023/2024 година;***

Претседателката на Совет, Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, извештајот не е комплетен, заради законските рокови и процедури кои се реализираат во текот на летниот период фалат податоци за запишани ученици, па предлог на комисијата е извештајот да се разгледува на некој следна седница на Совет, кога веќе ќе бидат познати сите потребни податоци.

Бидејќи никој од советниците не се јави за збор, се премина на гласање и со **13 ВОЗДРЖАНИ советници, нема советници кои гласале ЗА, нема советници кои гласале ПРОТИВ, (советниците Гоце Ружински и Наташа Ваканска се изземаат од гласање)** не е усвоен *Годишен Извештај за работа на ОСУ “Ацо Русковски” Берово за учебната 2023/2024 година;*

1. ***Измена на Програмата за изградба, реконструкција и одржување на локални патишта и улици во Општина Берово за 2024 година;***

Претседателката на Совет, Марија Буровска, отвори расправа по дадената точка и даде збор на претседателот на комисијата за урбанизам и комунални дејности, Гоце Ружински, кој истакна дека комисијата не одржала состанок, но со претходни консултации со одделението за комунални дејности ја образложи измената на програмата.

Бидејќи никој од советниците не се јави за збор, се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *Измена на Програмата за изградба, реконструкција и одржување на локални патишта и улици во Општина Берово за 2024 година;*

1. ***Предлог О Д Л У К А за субвенционирање на ЈПКР “Услуга” Берово;***

Претседателката на Совет, Марија Буровска, отвори расправа по дадената точка и даде збор на претседателката на комисијата за финансирање, Славица Фурнаџиска, која истакна дека оваа одлука е следствена на барањето кое се разгледуваше на претходната седница по кое се донесе заклучок службите при општина Берово да изработат Одлука со која ќе се дадат финансиски средства на ЈПКР за да може да се исплати регрес за годишен одмор на вработените. За збор се јави советникот Петар Ружински, кој истакна дека ЈПКР често бара субвенционирање по разни основи, и тоа мора да престане, во предвидувањата на буџетот како институција треба да си предвидат средства и за К15. Што ако се случи да немаат средства за исплата на плата, дали и тогаш би барале субвенционирање преку советот? На ова одговори градоначалникот Пекевски дека основач на ЈПКР е општина Берово и сме должни да оддвојуваме средства од буџетот, затоа што приходите што ги прибира ЈПКР не се доволни за подмирување на сите тековни трошоци, како што владата издвојува средства за институции за кои е основач, така и општините имаат обврска да одвојуваат средства за локалните институции.

Бидејќи никој од советниците не се јави за збор, се премина на гласање и **со 7 гласа ЗА, 7 гласа ПРОТИВ, 1 ВОЗДРЖАН советник** нее усвоена *Предлог О Д Л У К А за субвенционирање на ЈПКР “Услуга” Берово;*

1. ***Предлог О Д Л У К А за дополнување на Одлуката за продолжување на работно време на угостителски објекти за одредени туристички, културни и друг вид манифестации во општина Берово за 2024 година;***

Претседателката на Совет, Марија Буровска, отвори расправа по дадената точка.

Бидејќи никој од советниците не се јави за збор, се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *О Д Л У К А за дополнување на Одлуката за продолжување на работно време на угостителски објекти за одредени туристички, културни и друг вид манифестации во општина Берово за 2024 година;*

1. ***Р Е Ш Е Н И Е за формирање на Комисија за унапредување на правата на пациентите на Општина Берово;***

Претседателката на Совет, Марија Буровска, отвори расправа по дадената точка и даде збор на Анита Рунтевски која образложи дека ова е законска обврска за донесување заради истечен мандат од 2 години на членовите, а по задолжение од санитарен инспекторат. Советничката Славица Фурнаџиска даде предлог да останат истите членови од претходен состав:

1. Милка Суџуковиќ – претседател;
2. Весна Коловска – член;
3. Тамара Самарџиска – член;
4. Емилија Попова – член;
5. Наташа Нешовска- член;
6. Маја Милошовска – член;
7. Александар Мановски – член;
8. Елизабета Пачемска- член;
9. Бојан Радински – член;
10. Гордана Ужевска – член:
11. Татјана Здравковска – член.

Бидејќи никој од советниците не се јави за збор, се премина на гласање и **со 13 гласа ЗА, нема советници кои гласале ПРОТИВ, нема ВОЗДРЖАНИ советници (советниците Стево Суџуковиќ и Ангела Здравковска се изземаат од гласање)** е усвоено Р Е Ш Е Н И Е за формирање на Комисија за унапредување на правата на пациентите на Општина Берово;

1. ***Предлог О Д Л У К А за покренување на постапка за престанок на работа на Центaр за ран детски развој во состав на Општинска јавна установа за деца - детска градинка “23 Август” во Берово, Општина Берово, во с.Двориште;***

Претседателката на Совет, Марија Буровска, отвори расправа по дадената точка. За збор се јави советникот Петар Ружински кој истакна дека од образложението на директорката на детската градинка, Таковска, не добивме конкретни информации, но како општина не смееме да дозволиме ниедно дете кое сака да оди во градинка, да му го скратиме тоа право. За збор се јави и советничката Славица Фурнаџиска која даде предлог да се даде задолжение на градинката да достават комплетен извештај за досегашното работење и анализа за работа на центарот за во иднина, па од тоа да ги сублимираме податоците и да донесеме конечен заклучок дали ќе ја поддржиме оваа постапка или не. Градоначалникот Пекевски истакна дека ова е одлука за покренување на постапка за престанок со работа на центарот во Двориште од причина што мала е заинтересираноста за посета на установата во ова населено место и трошоците кои се прават немаат економска оправданост. Советничката Ангела Здравковска запраша што ако имаме едно или две деца кои сакаат континуирано да престојуваат во овој центар, а со донесување на ваква одлука ќе им го скратиме правото на овие деца, кое е решението што може да им се даде како солуција. На ова Градоначалникот одговори дека доколку има заинтересираност престој на овие деца може да се обезбеди во најблиското населено место каде што има детска градинка, со тоа што трошоците за патување е на родителите на децата. Советникот Александар Мишовски запраша дали има направено финансиска конструкција колку деца е потребно да имаат престој во центарот за да биде економски оправдана работата во с.Двориште? Градоначлникот Пекевски истакна дека кога центарот почна со работа имало пријавено 12 деца за престој, за да до крајот на првата година бројот на деца кои престојувале бил само 4, а оваа учебна година биле пријавени 9 деца, а престојувале само 3 деца, што е многу мала бројка за одржување со работа на оваа установа. Но сето тоа ќе може да го видиме ако детската градинка ни даде детален извештај, вака конкретно немаме ништо. Советникот Петар Ружински забележа дека не треба секогаш да бараме економска оправданост, можеби следната година ќе имаме многу повеќе деца, а ако сега ја затвориме градинката овие деца ќе немаат можност да се развиваат во установа како и нивните врсници во градот, не треба да брзаме со одлука за затварање на градинката во Двориште.

Бидејќи никој друг од советниците не се јави за збор, се премина на гласање и **нема советници кои гласале ЗА, 7 гласа ПРОТИВ, 8 ВОЗДРЖАНИ советници** не е усвоена *Предлог О Д Л У К А за покренување на постапка за престанок на работа на Центaр за ран детски развој во состав на Општинска јавна установа за деца - детска градинка “23 Август” во Берово, Општина Берово, во с.Двориште;*

1. ***Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација Урбанистички Проект вон опфат на Урбанистички план, за градби со намена А4.3 - Планински викенд куќи, на КП 5339, КО Ратево, Општина Берово;***

Претседателката на Совет Марија Буровска, отвори расправа по дадената точка и даде збор на претседателот на комисијата за урбанизам и комунални дејности, Гоце Ружински, кој истакна дека комисијата нема одржано состанок, но одлуката се однесува на планска документација за изградба на викенд куќа во месноста Сливница, трошоците за постапката се на товар на барателот.

Бидејќи никој од советниците не се јави за збор, се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *О Д Л У К А за прифаќање на иницијативата за отпочнување на постапка за изработка на Урбанистичко планска документација Урбанистички Проект вон опфат на Урбанистички план, за градби со намена А4.3 - Планински викенд куќи, на КП 5339, КО Ратево, Општина Берово;*

1. ***Годишен План за вработување за 2025 година на Општина Берово;***

Претседателката на Совет Марија Буровска, отвори расправа по дадената точка. За збор се јави советникот Владо Методиев кој упати прашање дали предложениот план мора да се усвои целосно според дадените табели или предвидените работни места може да се тргнат од табела и да се стават нови? На ова Анита Рунтевски ја објасни постапката согласно Закон.

Бидејќи никој друг од советниците не се јави за збор, се премина на гласање и **со 7 гласа ЗА, 7 гласа ПРОТИВ, 1 ВОЗДРЖАН советник** не е усвоен *Годишен План за вработување за 2025 година на Општина Берово;*

1. ***Годишен План за вработување за 2025 година на ООУ “Никола Петров Русински” с.Русиново, Берово;***

Претседателката на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, наведе дека планот не предвидува нови вработувања. Комисијата нема забелешки.

Бидејќи никој од советниците не се јави за збор, се премина на гласање и **со 7 гласа ЗА, 6 гласа ПРОТИВ, 1 ВОЗДРЖАН советник (советничката Наташа Ваканска се иззема од гласање)**  не е усвоен *Годишен План за вработување за 2025 година на ООУ “Никола Петров Русински” с.Русиново, Берово;*

1. ***Годишен План за вработување за 2025 година на ООУ “Дедо Иљо Малешевски” Берово;***

Претседателката на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, а и директорката имаше излагање на почетокот на седницата , имаат две предвидени вработувања кои се по основ на пензионирање.

Никој од советниците не се јави за збор па се премина на гласање и **со 6 гласа ЗА, 6 гласале ПРОТИВ, 1 ВОЗДРЖАН советник (советниците Глигорчо Крстовски и Александар Мишовски се изземаат од гласање)** не е усвоен *Годишен План за вработување за 2025 година на ООУ “Дедо Иљо Малешевски” Берово;*

1. ***Годишен План за вработување за 2025 година на ОСУ “Ацо Русковски” Берово;***

Претседателката на Совет Марија Буровска, отвори расправа по дадената точка и како претседател на комисијата за јавни дејности, истакна дека во планот нема предвидени вработувања за 2025 година.

Никој од советниците не се јави за збор па се премина на гласање и **со 6 гласа ЗА, 6 гласа ПРОТИВ, 1 ВОЗДРЖАН советник (советниците Гоце Ружински и Наташа Ваканска се изземаат од гласање)** не е усвоен *Годишен План за вработување за 2025 година на ОСУ “Ацо Русковски” Берово;*

1. ***Годишен План за вработување за 2025 година на ОЈУДГ “23 Август” Берово;***

Претседателката на Совет Марија Буровска, отвори расправа по дадената точка.

Никој од советниците не се јави за збор па се премина на гласање и **со 7 гласа ЗА, 7 гласа ПРОТИВ, 1 ВОЗДРЖАН советник** не е усвоен*Годишен План за вработување за 2025 година на ОЈУДГ “23 Август” Берово;*

1. ***Годишен План за вработување за 2025 година на Дом за стари лица “Д-р Иван Влашки” Берово;***

Претседателката на Совет Марија Буровска, отвори расправа по дадената точка и истакна дека точката е разгледана на комисијата, како и повторното излагање на почетокот на седницата.

Никој од советниците не се јави за збор па се премина на гласање и **со 7 гласа ЗА, 7 гласа ПРОТИВ, 1 ВОЗДРЖАН советник** не е усвоен*Годишен План за вработување за 2025 година на Дом за стари лица “Д-р Иван Влашки” Берово;*

1. ***Годишен План за вработување за 2025 година на ЈПКР “Услуга” Берово;***

Претседателката на Совет Марија Буровска, отвори расправа по дадената точка и истакна дека точката е разгледана на комисија, и за оваа точка имаше повторно излагање на почетокот на седницата

Бидејќи никој од советниците не се јави за збор, се премина на гласање и **со 7 гласа ЗА, 7 гласале ПРОТИВ, 1 ВОЗДРЖАН советник** нее усвоен*Годишен План за вработување за 2025 година на ЈПКР “Услуга” Берово;*

1. ***Годишен План за вработување за 2025 година на Дом на културата “Димитар Беровски” Берово;***

Претседателката на Совет Марија Буровска, отвори расправа по дадената точка и истакна дека точката е разгледана на комисија, и за оваа точка имаше повторно излагање на почетокот на седницата.

Бидејќи никој од советниците не се јави за збор, се премина на гласање и **со 6 гласа ЗА, 7 гласа ПРОТИВ, 1 ВОЗДРЖАН советник (претседателката Марија Буровска се иззема од гласање)** не е усвоен *Годишен План за вработување за 2025 година на Дом на културата “Димитар Беровски” Берово;*

1. ***Измена и дополнување на Годишен План за вработување на ООУ “Никола Петров” Русински с.Русиново, Берово за 2024 година;***

Претседателката на Совет Марија Буровска, отвори расправа по дадената точка и истакна дека оваа измена се однесува на испразнување на работното место хигиеничар, заради ненадејната смрт на лицето кое ги извршувало овие задачи.

Бидејќи никој од советниците не се јави за збор, се премина на гласање и **со 7 гласа ЗА, 6 гласа ПРОТИВ, 1 ВОЗДРЖАН советник (советничката Наташа Ваканска се иззема од гласање)** не е усвоена*Измена и дополнување на Годишен План за вработување на ООУ “Никола Петров” Русински с.Русиново, Берово за 2024 година;*

1. ***Предлог Програма за изменување и дополнување на Програмата за работа на ТППЕ Берово за 2024 година;***

Претседателката на Совет Марија Буровска, отвори расправа по дадената точка.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена*Програма за изменување и дополнување на Програмата за работа на ТППЕ Берово за 2024 година;*

1. ***Предлог Измена на Програмата на Општина Берово од областа на образованието за 2024 година;***

Претседателката на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, измената се однесува на намалување на износот на исплата за запишани првачиња и ученици во прва година средно образование, кој износ беше предвиден да биде 6 000 денари по ученик, а сега во измената овој износ е 5 000 денари. За збор се јави советникот Петар Ружински кој истакна дека како советничка група не се согласуваат со овие измени, бидејќи овие средства се предвидени како стимул за да ги привлечат нашите деца образованието да го продолжат во нашите училишта, а не да одат да учат во други места и не треба да се намалуваат овие средства. Градоначалникот Пекевски истакна дека со измената на програмата износот на средствата е ист како и минатата година, само што оваа година имаме поголем број на запишани ученици во прва година средно образование.

Никој друг од советниците не се јави за збор па се премина на гласање и **со 8 гласа ЗА, 7 гласа ПРОТИВ, нема ВОЗДРЖАНИ советници**  е усвоена*Измена на Програмата на Општина Берово од областа на образованието за 2024 година;*

1. ***Предлог Одлука за измена на распоредот на средствата на Буџетот на Општина Берово за 2024 година;***

Претседателката на Совет Марија Буровска, отвори расправа по дадената точка и даде збор на Градоначалникот Пекевски кој истакна дека оваа измена на распоредот на средствата во буџетот е заради измената на програмата за култура кој што беше донесена на претходната седница на Совет, а предвидува финанасиски средства за поддршка на здруженија и манифестации до крајот на тековната година.

Никој од советниците не се јави за збор, се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена*Одлука за измена на распоредот на средствата на Буџетот на Општина Берово за 2024 година;*

1. ***Предлог Одлука за измена на Одлуката за извршување на Буџетот на Општина Берово за 2024 година;***

Претседателката на Совет Марија Буровска, отвори расправа по дадената точка и даде збор на Градоначалникот Пекевски кој истакна дека ова е Одлука за усогласување на извршувањето на буџетот согласно измените во програмата за образование.

Никој од советниците не се јави за збор, се премина на гласање и **со 8 гласа ЗА, 7 гласа ПРОТИВ, нема ВОЗДРЖАНИ советници** е усвоена*Одлука за измена на Одлуката за извршување на Буџетот на Општина Берово за 2024 година;*

1. ***Предлог O Д Л У К А За разрешување и именување на член на Комисијата за процена на штети од природни непогоди и други несреќи на подрачјето на Општина Берово;***

Претседателката на Совет Марија Буровска, отвори расправа по дадената точка. За нов член на Комисијата за процена на штети од природни непогоди и други несреќи на подрачјето на Општина Берово е предложен:

* Борче Ужевски

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена*O Д Л У К А За разрешување и именување на член на Комисијата за процена на штети од природни непогоди и други несреќи на подрачјето на Општина Берово;*

1. ***Советнички иницијативи и прашања;***



1. ***Барања од институции и граѓани.***

 ***1. Претставка од адвокат Драгана Порчу Николиќ;***

На 46.тата Седница на Совет на Општина Берово одржана на 16.07.2024 година, под точка Барања од институции и граѓани, на која присуствуваше и свое образложение даде и Адвокат Драгана Порчу Николиќ е разгледан дописот доставен до Општина Берово и архивиран со Бр.08-748/1 од 14.02.2024 година и е донесен **З А К Л У Ч О К** дека се препорачува на Општина Берово при избор на Адвокати кои ја застапуваат Општината пред судовите и другите институции во земјата и странство, да ги почитува и спроведува позитивните законски прописи, како и начелата на транспарентност, отчетност, законитост и одговорност. Се задолжува Управниот одбор при ЈПКР “Услуга” Берово, да го запознае Советот на Општина Берово со одлуките и заклучоците кои ги има донесено во однос на Преставката на Адвокат Драгана Порчу Николиќ за истиот предмет, кој предходно со допис им е доставена од страна на Општина Берово за запознавање и произнесување.

1. ***Барање од здружение на граѓани за мост на клепалска река***

На 46.та Седница на Совет на Општина Берово одржана на ден 16.07.2024 година, под точка Барања од институции и граѓани, е разгледан Вашиот допис примен во Општина Берово со архивски Бр.09-1317/1 од 02.04.2024 година и дополнително доставената документација од Ваша страна од 04.07.2024 година и е донесен **З А К Л У Ч О К** со кој заради прецизирање на потребната документација која подносителите треба да ја достават, ќе се организира состанок во салата за состаноци на Општина Берово, кој е закажан да се одржи на ден 24.07.2024 година (среда), по почеток во 07:30 часот. На состанокот ќе присуствуваат Градоначалникот на Општина Берово, Координаторите на Советничките групи, Советничката Славица Фурнаџиска и Советникот Петар Ружински и Претседателот на Комисијата за урбанизам, комунални дејности и заштита на животната средина на Советот на Општина Берово, Советникот Гоце Ружински.

1. ***Барање од Здружение на граѓани “Засегнати сопственици на недвижен имот” Берово***

На 44.та Седница на Совет на Општина Берово одржана на ден 17.06.2024 година, под точка 22.Барања од институции и граѓани, е разгледан дописот примен во Општина Берово со архивски Бр.09-1317/1 од 02.04.2024 година и е донесен **З А К Л У Ч О К** дека барањето за финансиска помош за изградба на мост на клепалска река, Советот на Општина Берово, согласно насоките добиени од ДИК, ќе го разгледа на следната седница, по завршување на целокупникот изборен процес и формирање на Влада. До тогаш, се задолжува барателот да ја достави целокупната проектна и финансиска документација со која располага, за да се изнајде правен основ за доделување на финансиската помош, доколку е возможно да се додели истата.

***3.Барање од ПРО АНИМА Берово;***

На 46.та Седница на Совет на Општина Берово одржана на ден 16.07.2024 година, под точка Барања од институции и граѓани, е разгледано е Вашето барање за финансиска поддршка за стерилизација и идентификација на кучиња, примено во Општина Берово со архивски Бр.09-2196/1 од 03.07.2024 година и е донесен **З А К Л У Ч О К** дека заради законски ограничувања, Барањето на Здружението за заштита на животните ПРО АНИМА БЕРОВО, за финансиска поддршка за стерилизација и идентификација на кучиња, примено во Општина Берово со архивски Бр.09-2196/1 од 03.07.2024 година СЕ ОДБИВА.Советот на Општина Берово го поддржува и цени интересот и Вашата помош, во решавање на проблемите со кои се соочува општината, а кои произлегуваат од се поголемиот број на бездомни кучиња и неодговорното сопствеништво и Ви стои на располагање за соработка за идни проекти.

 ***4.Барање од Ванчо Пипонски за ослободување од такса за улично осветлување;***

На 46.та Седница на Совет на Општина Берово одржана на ден 16.07.2024 година, под точка Барањаод институции и граѓани, е разгледано е Вашето барање за ослободување од такса за улично осветлување, примено во Општина Берово со архивски Бр.09-2254/1 од 08.07.2024 година и е донесен **З А К Л У Ч О К** дека барањето за ослободување од такса за улично осветлување, примено во Општина Берово со архивски Бр.09-2254/1 од 08.07.2024 година СЕ ОДБИВА.За надминување на Вашиот проблем, обратете се до ЕВН за ставање на броилото во мирување или изнаоѓање на друго соодветено решение.

 ***5.Барање од Бранко Гоцевски за шини;***

На 46.та Седница на Совет на Општина Берово одржана на ден 16.07.2024 година, под точка Барањаод институции и граѓани, е разгледано барање за железнички шини, примено во Општина Берово со архивски Бр.09-2307/1 од 11.07.2024 година и е донесен **З А К Л У Ч О К** дека барањето на железнички шини, СЕ ОДБИВА. Местото каде што се бара да ги вградат шините не е на територијата на Општина Берово и од тие причини негативно се одлучи по барањето.

 ***6. Барање од Дом на култура за доделување на средства за транспорт до Брус;***

На 46.та Седница на Совет на Општина Берово одржана на ден 16.07.2024 година, под точка Барања од институции и граѓани, е разгледано Барањето на финансиски средства за транспорт од ДК “Димитар Беровски” Берово, примено во Општина Берово со архивски Бр.09-2312/1 од 11.07.2024 година и е донесен **З А К Л У Ч О К** да се задолжи ДК “Димитар Беровски” Берово да обезбеди и достави до Советот на Општина Берово соодветна финансиска документаци по реализација на патувањето.Истовремено, се задолжува Одделението за финансиски прашања, заради финансирање на патувањето за гостување во Брус Р.Србија на КУД “Димитар Беровски” Берово, по повод “Денови на Брус 2024”, со Одлука за измена на распоред на средства во Буџетот на Општина Берово 2024 година, за обезбеди/пренамени средства во висина од 50.000,00 денари, за таа намена.

 ***7.Барање од Здружение на граѓани “Св.Троица Русинска” – Русиново***

На 44.та Седница на Совет на Општина Берово одржана на ден 17.06.2024 година, под точка 22.Барања од институции и граѓани, е разгледано Барање примено во Општина Берово со архивски Бр.09-1901/1 од 12.06.2024 година и е донесен **З А К Л У Ч О К** дека барањето на Здружение на граѓани “Св.Троица Русинска” – Русиново се одбива. Здружението на граѓани “Св.Троица Русинска” – Русиново за организирање на настаните може да користи електрична енергија од објектите што се во сопственост на Општина Берово. Во спротивно потребно е Вие како Здружение на граѓани да поднесете Барање до ЕВН за да Ви направат Ваш приклучок за таа цел.

***8. Барање од Ѓоко Белчовски;***

 На Ѓоко Белчовски, со адреса на живеење на ул.”Кеј на Револуцијата” бр.1/2-16 Берово, му се доделуваат 30.000,оо денари (триесет илјади денари), еднократна финансиска парична помош за лекување во странство на неговиот син Јаков Белчовски.

Точките на дневен ред се исцрпени и седницата е завршена во 13 часот.

 На крајот од седницата Претседателката на Совет на општина Берово, Марија Буровска се заблагодари на Советниците за присуството.

 Усвоен со

Бр.09-2655/1

16.08.2024 година

Берово

*Записничар Претседател на Совет*

 *Благородна Рунтевска Марија Буровска*

 *\_\_\_\_\_\_\_\_\_\_\_\_\_\_\_\_\_\_\_\_* М.П. \_\_\_\_\_\_\_\_\_\_\_\_\_\_\_\_\_\_\_

 (*потпис) (потпис)*